CELEX: 22013D0026
Language: sl
Date: 2013-02-01 00:00:00
Title: Sklep Skupnega odbora EGP št. 26/2013 z dne 1. februarja 2013 o spremembi Priloge XX (Okolje) k Sporazumu EGP

30.5.2013   
            
            
               SL
            
            
               Uradni list Evropske unije
            
            
               L 144/32
            
         SKLEP SKUPNEGA ODBORA EGP
   št. 26/2013
   z dne 1. februarja 2013
   o spremembi Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
   ob upoštevanju naslednjega:
   
               (1)
            
            
               Uredbo (ES) št. 1102/2008 Evropskega parlamenta in Sveta z dne 22. oktobra 2008 o prepovedi izvoza kovinskega živega srebra in nekaterih spojin in zmesi živega srebra ter varnem skladiščenju kovinskega živega srebra (1) je treba vključiti v Sporazum EGP.
            
         
               (2)
            
            
               V zvezi z Uredbo (ES) št. 1102/2008 se upošteva dejstvo, da trgovina s tretjimi državami ne sodi na področje uporabe Sporazuma EGP, zato se določbe uredbe o prepovedi izvoza živega srebra ne uporabljajo za države Efte. Ker pa določbe glede živega srebra kot odpadka zadevajo EGP, se od držav Efte pričakuje sodelovanje, da se zagotovi učinkovitost prepovedi izvoza.
            
         
               (3)
            
            
               Prilogo XX k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 22 (Direktiva Sveta 96/59/ES) Priloge XX k Sporazumu EGS se vstavi naslednja točka:
   
               „22a.
            
            
               
                  32008 R 1102: Uredba (ES) št. 1102/2008 Evropskega parlamenta in Sveta z dne 22. oktobra 2008 o prepovedi izvoza kovinskega živega srebra in nekaterih spojin in zmesi živega srebra ter varnem skladiščenju kovinskega živega srebra (UL L 304, 14.11.2008, str. 75).
               Za namene tega sporazuma veljajo določbe Uredbe z naslednjima prilagoditvama:
               
                           (a)
                        
                        
                           člen 1 se glasi:
                           ‚Izvoz kovinskega živega srebra (Hg, CAS RN 7439-97-6), cinabaritne rude, živosrebrovega (I) klorida (Hg2Cl2, CAS RN 10112-91-1), živosrebrovega (II) oksida (HgO, CAS RN 21908-53-2) in zmesi kovinskega živega srebra z drugimi snovmi, tudi z zlitinami z živim srebrom, s koncentracijo živega srebra najmanj 95 % mase na maso, iz EU v države Efte in obratno ter med državami Efte se dovoli.
                           To ne posega v strožje prepovedi uvoza ali izvoza, ki obstajajo v posameznih državah Efte v času vključitve te uredbe v Sporazum EGP.
                           Države Efte sprejmejo učinkovite ukrepe za zagotovitev, da se živo srebro ter spojine in zmesi živega srebra, kakor je navedeno v prvem pododstavku, ne izvažajo iz EU v tretjo državo prek držav Efte. Enako velja za mešanje kovinskega živega srebra z drugimi snovmi izključno za izvoz kovinskega živega srebra iz EU v tretjo državo prek držav Efte. To pa ne velja za izvoz spojin iz prvega pododstavka v raziskovalne in razvojne ter medicinske ali analitske namene.‘;
                        
                     
                           (b)
                        
                        
                           člen 9 se ne uporablja za države Efte.“
                        
                     
         Člen 2
   Besedilo Uredbe (ES) št. 1102/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 2. februarja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 1. februarja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 304, 14.11.2008, str. 75.
   
      (2)  Navedena ni nobena ustavna zahteva.